অবশেষে বনগাঁ পুরপ্রধানের পদ থেকে পদত্যাগ করলেন গোপাল শেঠ!

ওয়েব ডেস্ক : দীর্ঘ টানা-পোড়েনের পর অবশেষে পদত্যাগ করলেন গোপাল শেঠ (Gopal Seth)। আস্থা ভোটের আগেই বনগাঁর (Bangaon) পুরপ্রধানের পদ থেকে পদত্যাগ করলেন তিনি। এদিকে পুরপ্রধান সরতেই আনন্দে ফেটে পড়েছেন তৃণমূলের (TMC) গোপাল বিরোধী গোষ্ঠী। বনগাঁ পুরসভায় (Bangaon Municipality) বেশ কিছুদিন ধরে যে অচলাবস্থা তৈরি হয়েছিল তার অবসান হবে বলেই মনে করছে রাজনৈতিক মহল। তবে পদত্যাগ নিয়ে কোনও মন্তব্য করেননি গোপাল শেঠ।

মূলত, উত্তর ২৪ পরগনা (North 24 Parganas) জেলার বনগাঁ পৌরসভায় গত একমাস ধরে অচলাবস্থা চলছে। নভেম্বরের ৬ তারিখে বনগাঁ পৌরসভার পুরপ্রধান গোপাল শেঠ-কে পদত্যাগ করার কথা বলা হয়েছিল দলের তরফ থেকে। কিন্তু সেই সময় তিনি পদত্যাগ করেননি। পরবর্তীতে বনগাঁ পৌরসভার নয় জন কাউন্সিলর গোপাল শেঠের বিরুদ্ধে অনাস্থা আনেন।

আরও খবর : শাহজাহান মামলার সাক্ষী, গাড়িতে ধাক্কা ট্রাকের, গুরুতর জখম সাক্ষী ভোলা, মৃত ২

তারপরও তিনি পদত্যাগ না করায়, রবিবার বনগাঁ পৌরসভার তিনজন কাউন্সিলর আস্থা ভোট ডাকেন। এদিন দুপুর ১২ টার সময় আস্থা ভোট হওয়ার কথা ছিল। কিন্তু আস্থা ভোটের আগেই বনগাঁ পৌরসভার (Bangaon Municipality) এক্সিকিউটিভ অফিসারের কাছে ইমেল মারফত পদত্যাগ পত্র পাঠান গোপাল শেঠ।

গত লোকসভা ভোটে যে যে পৌরসভায় তৃণমূল (TMC) ভালো রেজাল্ট করেনি, সেই সেই এলাকা পর্যালোচনা করার পর পুরপ্রধানদের দায়িত্ব থেকে সরে যাওয়ার কথা বলা হয়েছিল তৃণমূলের তরফে। তার মধ্যে ছিল বনগাঁ পুরসভাও। তবে এই পুরসভার প্রাক্তন পুরপ্রধান গোপাল শেঠ এই নির্দেশ মানেননি। তা নিয়ে এই পৌরসভায় অচলাবস্থার সৃষ্টি হয়েছিল। তবে এবার আস্থা ভোটের আগে পুরপ্রধানের পদ থেকে পদত্যাগ করলেন তিনি। এদিন তিনি পৌরসভার ইও ও এসডিও-র কাছে পদত্যাগপত্র পাঠিয়ে দিয়েছেন।

দেখুন অন্য খবর :